
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 31.10.2007

Nr.  Pl-x  624
	


RAPORT

asupra propunerii  legislative pentru modificarea art. 30 şi art. 46 din Legea nr. 303/2004 privind 
statutul judecătorilor şi procurorilor
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu propunerea  legislativă pentru modificarea art. 30 şi art. 46 din Legea nr. 303/2004 privind statutul judecătorilor şi procurorilor , trimisă cu adresa  nr. Pl-x  624 din 15 octombrie 2007 , înregistrată sub nr. 31/1104 din 16 octombrie 2007.    
Potrivit prevederilor art. 75 din Constituţia României, republicată, şi ale art.92 alin. (8) pct.2 , din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 1316 din  1 octombrie 2007.

Guvernul, prin punctul de vedere, transmis cu adresa nr. 2666 din 12 octombrie 2007, nu susţine adoptarea  iniţiativei legislative.

Comisia pentru drepturile omului, culte şi problemele minorităţilor naţionale a avizat favorabil propunerea legislativă, conform avizului transmis cu adresa nr. 25/672 din 25 octombrie  2007.
Comisia pentru egalitate de şanse pentru femei şi bărbaţi a avizat favorabil iniţiativa legislativă, conform avizului transmis cu adresa nr. 37/392 din  24 octombrie  2007.
Consiliul Superior al Magistraturii a avizat favorabil propunerea legislativă, conform Hotărârii nr. 696 din 11 octombrie 2007 a Plenului Consiliului  Superior al Magistraturii.


Iniţiativa legislativă supusă dezbaterii are ca obiect de reglementare abrogarea alineatului (6) al articolului 30 şi a alineatului (4) al articolului 46 din Legea nr. 303/2004 privind statutul judecătorilor şi al procurorilor. Textele propuse a fi abrogate se referă la faptul că au prioritate pentru ocuparea posturilor vacante din circumscripţiile instanţelor şi parchetelor unde minorităţile naţionale au o pondere de cel puţin 50% din numărul locuitorilor, candidaţii cunoscători ai limbii respective.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din  31 octombrie 2007. 
  Din numărul total de 27 membri ai Comisiei juridice, de disciplină şi imunităţi, la şedinţă au participat 14  deputaţi.
 În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi , să supună plenului Camerei Deputaţilor, spre dezbatere şi adoptare, propunerea legislativă pentru modificarea art. 30 şi art. 46 din Legea nr. 303/2004 privind statutul judecătorilor şi procurorilor , cu amendamentele admise care sunt redate în ANEXA la prezentul raport.
În raport cu obiectul şi conţinutul său, ce vizează modificarea unei legi organice, propunerea  legislativă  face parte din categoria legilor organice. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU

         Consilier,

    Nicoleta Grecu
ANEXĂ

AMENDAMENTE ADMISE :
	Nr.

crt.
	Text din Legea                  nr. 303/2004, republicată,  cu  modificările  şi completările  ulterioare 
	Text iniţiativă legislativă
	Text propus de Comisie 

(autorul amendamentului)
	Motivare

	1
	
	   Titlul Legii: 

  Lege pentru modificarea art. 30 şi art. 46 din Legea nr. 303/2004 privind statutul judecătorilor şi procurorilor.
	    Titlul Legii:
Lege pentru modificarea Legii nr. 303/2004 privind statutul judecătorilor şi procurorilor.

Autor : Comisia juridică.

	    Pentru respectarea normelor de tehnică legislativă.

	2
	
	       Art. I – Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările ulterioare, se modifică după cum urmează:


	       Art. I – Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările  ulterioare, se modifică după cum urmează: 

Autor : Comisia juridică.

	      Pentru respectarea normelor de tehnică legislativă.

	3
	       Art. 30 
. . . . . . . . . . . . . . . . . . . .

       (6) În circumscripţiile instanţelor şi  parchetelor unde o minoritate naţională are o pondere de cel puţin 50% din  numărul locuitorilor, la  medii egale, au  prioritate candidaţii cunoscători ai limbii acelei minorităţi.
	        1. Alineatul (6) al articolului 30 se abrogă. 
	           1. La articolul 30, alineatul (6) se abrogă. 
Autor : Comisia juridică.

	      Pentru respectarea normelor de tehnică legislativă.

	4
	         Art. 33 

         . . . . . . . . . . . . 
       (4) Dispoziţiile art. 30 alin. (6) se aplică în mod corespunzător.
	        ___________
       
	          2. La articolul 33, alineatul (4) se abrogă. 
Autor : Comisia juridică.

	     Pentru corelarea textelor şi respectarea normelor de tehnică legislativă.

	5
	        Art. 46

. . . . . . . . . . . . . . . 

       (4) Dispoziţiile art. 30 alin. (6) se aplică în mod corespunzător.

	   2. Alineatul (4) al articolului 46, precum şi celelalte texte de trimitere la art. 30 alin. 6 din cuprinsul legii,  se abrogă.


	          3. La articolul 46, alineatul (4) se abrogă. 
Autor : Comisia juridică.

	      Pentru respectarea normelor de tehnică legislativă.  

	6
	       Art.48

…………………

      (7) Consiliul Superior al Magistraturii validează rezultatul concursului sau examenului şi numeşte judecătorii în funcţiile de conducere în termen de 15 zile de la data afişării rezultatelor finale. Dispoziţiile art. 30 alin. (6) se aplică în mod corespunzător.  

	 
     _____________
	  4 La articolul 48 , alineatul (7)  va avea următorul cuprins:

   (7) Consiliul Superior al Magistraturii validează rezultatul concursului sau examenului şi numeşte judecătorii în funcţiile de conducere în termen de 15 zile de la data afişării rezultatelor finale. 
Autor : Comisia juridică.

	      Pentru corelarea textelor şi respectarea normelor de tehnică legislativă. 

	7
	        Art.49
………………….

(7)Consiliul Superior al Magistraturii validează rezultatul concursului sau examenului şi numeşte procurorii în funcţiile de conducere în termen de 15 zile de la data afişării rezultatelor finale. Dispoziţiile art. 30 alin. (6) se aplică în mod corespunzător.
	    ______________

	   5. La articolului 49, alineatul (7)  va avea următorul cuprins:

   (7)Consiliul Superior al Magistraturii validează rezultatul concursului sau examenului şi numeşte procurorii în funcţiile de conducere în termen de 15 zile de la data afişării rezultatelor finale.
Autor : Comisia juridică.
	      Pentru corelarea textelor şi respectarea normelor de tehnică legislativă.

	8. 
	       _____________
	   Art. II. Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările ulterioare şi cele aduse prin prezenta lege se va republica, dându-se textelor o nouă numerotare. 
	        Art. II. Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare, precum  şi cu  cele aduse prin prezenta lege se va republica în Monitorul Oficial al României, Partea I,  dându-se textelor o nouă numerotare.

Autor : Comisia juridică.

	  Pentru respectarea normelor de tehnică legislativă.

